Johannes Bjerg
Store norske leksikon,Kunst og estetikk,Bildende kunst,Kunsthistorie,Skulptur og mosaikk i nyere tid
Johannes Bjerg var en dansk billedhugger. Han ble utdannet som billedskjærer og debuterte som billedhugger 1909. Under et opphold i Paris i 1911–1914 kom Bjerg inn i kretsen omkring Pablo Picasso. Samtidig studerte han Aristide Maillols og Alexander Archipenkos skulpturer.
Sine nye ideer om skulptur realiserte Bjerg første gang i stort format i Abessinier (1914–1915). Tanken om et usynlig, lovmessig rom som omslutter skulpturen og som den utfolder sin iboende rytme i, ligger også til grunn for verker som Den svangre (1914–1918), Danaïde (1919–1923) og den rytmisk kompliserte Elskovskampen (1922). Han har også utført en rekke karakterfulle portrettbyster.Nasjonalmuseet i Oslo eier bronsestatuetten Salome (1916). Les mer i Store norske leksikon Kunst i Danmark